*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*89. számú előterjesztés*

Bátaszék Város Önkormányzat Képviselő-testületének 2022. május 19-én

16 órakor megtartandó rendkívüli ülésére

A TOP-3.2.1-16-16TL1-2019-00026 azonosító számú „A Bátaszéki Kanizsai Dorottya Általános Iskola B és C épületének energetikai korszerűsítése” elnevezésű projekt megvalósításához többlet forrás biztosítása

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző**Pénzügyileg ellenőrizte:** Tóthné Lelkes Erika pénzügyi irodavezető**Tárgyalja:**PG Bizottság: 2022. 05. 19. |

**Tisztelt Képviselő-testület!**

„A Bátaszéki Kanizsai Dorottya Általános Iskola B és C épületének energetikai korszerűsítése” elnevezésű projekt megvalósítása folyamatban van.

Az akadálymentesítési tervfejezete az iskola udvarában lévő akadálymentes parkolóval kapcsolatosan megállapította, hogy az akadálymentes parkoló megközelítését a zárt kapu és az utcáról nem látható elhelyezkedés akadályozza. Ezek alapján KRESZ tábla kihelyezésével kell tájékoztatást adni, illetve az iskolaidőben zárt kapu nyitására kapunyitó automatika felszerelését határozta meg.

A terv szerint a jelenlegi kapuoszlopok helyére új oszlopokat kell megfelelő mélységű betonalapban elhelyezni. A munkagödör feltátása során láthatóvá vált, hogy a sportcsarnok és a konyha között húzódó közműalagút miatt ez nem megoldható. A munkagödröket az iskola udvara irányába – beljebb kell kialakítani. A régi kapuszárnyak kerültek volna visszahelyezésre. A műszaki állapotuk ezt nem teszi lehetővé. A sportcsarnok és a konyha épület falára merőleges meglévő kerítés is elbontásra kerülne. Ezzel azonos nyomvonalon és a kaput tartó oszlopokig is új kerítés épülne.

A kivitelező által a pótmunkára adott árajánlat bruttó 1.263.701,-Ft összegű. E pótmunka elszámolását kezdeményezzük a Közreműködő Szervezetnél. A pályázatban szabad forrás rendelkezésre áll bruttó 2 148 000,-Ft összegben. A jóváhagyás több hónapot is igénybe vehet.

A munkákat célszerű lenne mielőbb megrendelni, hogy a befejezési határidőt ez ne befolyásolja. A megrendeléshez viszont szükséges forrás biztosítása.

Javasoljuk, hogy a pótmunkák megrendeléséhez a Képviselő-testület biztosítsa a forrást.

Amennyiben a Közreműködő Szervezet még sem hagyja jóvá a pótmunka elszámolhatóságát, akkor a saját forrás felhasználásának csökkentése érdekében a Szekszárdi Tankerületi Központtal kezdeményezünk egyeztetést a költségek megosztása tekintetében.

***H a t á r o z a t i j a v a s l a t :***

**„A Bátaszéki Kanizsai Dorottya Általános Iskola B és C épületének energetikai korszerűsítése” elnevezésű projekt megvalósításához többlet forrás biztosítására**

Bátaszék Város Önkormányzata Képviselő-testülete;

1. egyetért a kapu és kerítés építés pótmunka megrendelésével,
2. a feladat ellátásához szükséges bruttó 1.263.701,- Ft vállalkozói díj kifizetését az önkormányzat 2022. évi költségvetésének általános tartaléka terhére biztosítja.

*Határidő: 2022. június 15.*

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: SZ+C Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár